Contingut

# Enregistrament d'una macro

El LibreOffice pot enregistrar ordres executades mitjançant el teclat i el ratolí dins el Writer i el Calc.

1. Obriu el document per al qual voleu enregistrar una macro.

2. Trieu Eines ▸ Macros ▸ Enregistra una macro.

   Si l'element del menú Eines ▸ Macros ▸ Enregistra una macro no hi és, assegureu-vos que la funció d'enregistrament de macros s'ha activat a LibreOffice ▸ Preferències Eines ▸ Opcions ▸ LibreOffice ▸ Avançat.

   Es mostra un petit quadre de diàleg, Enregistra una macro, que només conté el botó Atura l'enregistrament.

3. Feu les accions que voleu que s'enregistrin al document.

   Premeu la tecla d'escapada per desseleccionar un objecte, perquè l'enregistrador de macros no enregistra aquesta acció si la feu amb el ratolí.

4. Feu clic a Atura l'enregistrament.

   Apareix el diàleg Macro, on podeu desar la macro i executar-la.

   Si voleu avortar l'enregistrament sense desar la macro, feu clic al botó Tanca del diàleg Enregistra una macro.

5. Per a desar la macro, seleccioneu l'objecte on voleu que es desi la macro al quadre de llista Desa la macro a.

6. Si voleu que es desi la macro en una biblioteca o un mòdul nou, feu clic al botó Biblioteca nova o Mòdul nou i introduïu el nom de la biblioteca o del mòdul.

7. Introduïu un nom per a la macro nova al quadre de text Nom de la macro. No utilitzeu paraules clau del BASIC per al nom.

8. Feu clic a Desa.

## Limitacions de l'enregistrador de macros

Les accions següents no s'enregistren:

- No s'enregistra l'obertura de finestres.

- No s'enregistren les accions que feu en una finestra diferent d'aquella en què heu iniciat l'enregistrador.

- No s'enregistren els canvis de finestra.

- No s'enregistren les accions que no estan relacionades amb els continguts del document; per exemple, els canvis que feu al diàleg Opcions, l'organitzador de macros o la personalització.

- Les seleccions només s'enregistren si es fan amb el teclat (desplaçament del cursor); quan s'utilitza el ratolí, no s'enregistren.

- L'enregistrador de macros només funciona al Calc i al Writer.

Temes relacionats

Macro

Ens cal la vostra ajuda!